./data/phi0474/phi010/phi0474.phi010.perseus-lat2.xml
nemo huic tam					iniquus praeter					parentem fuit cuius animum non iam expletum					putemus 					vos qui aequi estis omnibus, qui ut quisque crudelissime oppugnatur				eum lenissime sublevatis, conservate A Aulum Cluentium,				restituite incolumem municipio; amicis, vicinis, hospitibus quorum studia videtis				reddite, vobis in perpetuum liberisque vestris obstringite  vestrum est				hoc, iudices, vestrae dignitatis, vestrae clementiae; recte hoc repetitur a vobis ut				virum optimum atque innocentissimum plurimisque mortalibus						carum atque iucundum his				aliquando calamitatibus liberetis, ut omnes intellegant in contionibus esse invidiae				locum, in iudiciis veritati